《归化城杂咏》
清代·徐兰

祁连呼吸与天通，不与人间节候同。后骑解衣风柳下，前军堕指雪花中。

发离汉地根先白，泪过秦山色变红。驺伍漫劳歌况瘁，侯王犹自佩雕弓。

作者简介：江苏常熟人，字芬若，一字芝仙，号芸轩。流寓北通州。诗得王士禛指授。画工花卉，尤长白描人物。交游甚广，曾与王翚、王原祁等二十九人合作《芝仙书屋图》，题跋者六十人。卒年七十余。有《出塞诗》、《芝仙书屋集》。